Bertel Pedersen Randers is die Deense stamvader van die Pieterse Afrikanerfamilie. Weinig is bekend oor Bertel se herkoms. Na skatting is hy gebore in ongeveer 1722 en was hy afkomstig van die stad/ of gebied Randers, in Denemarke. Daar is 'n paar kandidate wat aanspraak maak om Bertel Pedersen van Randers te wees: Sommige bronne beweer dat Bertel in 6 Januarie 1738 gebore is as die seun van Peder Nielsson in die Karlby gemeente in die Djurs Nørre gebied van die Randersgraafskap. Hierdie inskrywing kan gevind word in die aanlynweergawe van die Kopenhagen argiewe. Nog 'n kandidaat was 'n Bertel seun van Peder Knudsen wat in 1736 by die Sankt Morten gemeente in die Støvring gebied van die Randersgraafskap gebore is. Hierdie aansprake word egter bevraagteken omdat Bertel in 1743 aan boord van die skip Doquen gewerk het as 'n matroos. Aangesien hy onmoontlik jonger as 10 jaar oud kon gewees het op daardie stadium beteken dit dat Bertel voor 1727 gebore moes gewees het. 'n Veilige aanname is dat Bertel tussen 1720 en 1727 gebore is. Daar is tans geen bevestigbare feite wat Bertel se herkoms bo alle twyfel vaspen nie.